Hitman - a Reszkessetek betörők két idiótája a karácsonyi célpont - Hír - GameStar
Hitman - a Reszkessetek betörők két idiótája a karácsonyi célpont
Hunter_GS | 2016 december 14. 09:48
Azt mind tudtuk, hogy karácsonyra egy különleges küldetés vár ránk a Hitmanben, de arra nem számítottunk, hogy ennyire menő lesz.
Hölgyeim és uraim, megéltük a napot, amikor kifejezetten az a feladatunk, hogy kinyírjuk a Reszkessetek betörők két rossz arcát. A Hitman karácsonyi küldetése egy pillanat alatt unalmas(?) extra feladatból a legmenőbb tartalommá vált.
Miután egy kis srác 451 különböző módon gyalázta meg őket, a világ legzseniálsabb duója, Harry "Smokey" Bognato és Marv "Slick" Gonif Párizsba menekültek, ahol folytatni akarják tevékenységüket. Feladatunk az lesz, hogy a lehető leghatékonyabb módon tegyük el láb alól a vizes banditákat. A pontos leírás így néz ki, angolul nem tudók ne ijedjenek meg, az iménti sorokban minden fontos dolog szerepel.
THERE IS A XMAS HITMAN LEVEL AND THE TARGETS ARE THE 2 IDIOTS FROM HOME ALONE pic.twitter.com/X7xXYwv95W— Broken CountZio (@countzio) December 13, 2016
Két filmnyi kínzás után nem tudom elképzelni, hogy a meglehetősen komoly úriember, a 47-es bármi rosszabbat tud nyújtani ezeknek, mint Kevin.
Ez lesz az a tartalom, ami miatt most bemegyek a digitális boltba, felkapom a Hitmant, levágom az árát a pultra és azt mondom: "tartsd meg az aprót, te mocskos állat". A karácsonyi tartalom ingyenes mindenkinek, aki rendelkezik a Hitmannel.